PATVIRTINTA

Skuodo rajono savivaldybės tarybos

2020 m. gegužės 28 d. sprendimu Nr. T10-88/T9-

**SKUODO MUZIEJAUS 2019 METŲ VEIKLOS ATASKAITA**

**VADOVO ŽODIS**

Skuodo muziejus – visuomenei tarnaujanti ir jos istorijos raidą atspindinti kultūros įstaiga, kurios svarbiausia veikla yra kaupti, saugoti, eksponuoti bei populiarinti materialines, dvasines kultūros, istorijos vertybes bei gamtos objektus, reprezentuoti kuršių ir vakarų žemaičių kultūrą.

Muziejuje saugomi 19 131 pagrindinio ir pagalbinio fondo eksponatas, kurie įtraukti archeologijos, istorijos, etnografijos, architektūros, numizmatikos, tautodailės, gamtos rinkinius. 2019 metais suinventorinti 183 eksponatai, naujai įsigyti dovanojant Skuodo krašto žmonėms – 215 eksponatai. Muziejaus ekspozicijose eksponuota 920 eksponatų, per metus pasiskolinta kultūros vertybių –101, pervertinti tikrąja verte 4 051 eksponatai, 29 eksponatai restauruoti. Muziejaus rinkiniuose konservuoti ir restauruoti reikia 2 368 eksponatus, tačiau šis darbas atliekamas nepastoviai, nes trūksta lėšų. 2019 metais įgyvendintas Skuodo rajono savivaldybės iniciatyva projektas „Skuodo muziejaus pastato rekonstravimas ir muziejaus paslaugų plėtra“. Po renovacijos ir modernizacijos muziejus įrengė ir pristatė visuomenei atnaujintas istorijos ir etnografijos, tautodailės, sporto ekspozicijas, parodų sales bei eksponatų fondų saugyklas.

**I SKYRIUS**

**STRATEGINIO VEIKLOS PLANO ĮGYVENDINIMAS**

Skuodo muziejaus vizija **–** svarbiausias rajono kultūrinio turizmo, krašto istoriją skleidžiantis objektas.

Strateginis tikslas– kaupti ir saugoti kuršių ir vakarinių žemaičių kultūros paveldą, formuoti Skuodo žemės identitetą, stiprinti rajono įvaizdį, išnaudojant istorinę praeitį.

Įgyvendinant muziejaus viziją ir strateginį tikslą siekiama modernizuoti muziejaus infrastruktūrą, ir muziejinius procesus, kokybiškai atnaujinti muziejaus veiklą ir sudaryti sąlygas tinkamai kaupti, saugoti ir populiarinti istorijos, etnokultūros, archeologijos, meno, gamtos paveldo objektus, moderniomis priemonėmis ir technologijomis aktualizuoti Skuodo krašto kultūros paveldą, užtikrinant visuomenei galimybę susipažinti su skaitmenizuotu kultūros paveldu bei informacija apie jį, o taip pat išplėsti visuomenei galimybes įvairiapusiam pažinimui bei kūrybiškumui ugdyti.

Muziejuje veikia 4 nuolatinės ekspozicijos: „Skuodo miesto formavimosi istorija“, „Skuodo krašto senieji kaimo amatai ir moterų darbai–Žemaičių troboje“, „Skuodo rajono sportinės veiklos istorija“, „Skuodo krašto tautodailės istorija“.

Skuodo muziejaus etnografinės-edukacinės ir istorinės ekspozicijos pristato Skuodo krašto formavimosi istorijos etapus, išryškinant Apuolės piliakalnį – seniausią gyvenvietę Lietuvoje, Skuodą (XVI–XX a.), miesto įkūrėją Joną Chodkevičių, Skuodą didikų Chodkevičių ir Sapiegų valdžioje, kasdieninius liaudies buities vaizdus ir šventes, įvairiatautės miesto bendruomenės gyvenimo įvykius, faktus ir eksponatus. Pritaikant inovatyvius ir interaktyvius sprendimus, modernizuota archeologinė ekspozicija „Apuolė – kuršių žemių centras“, sukuriant informacinio terminalo programinę ir techninę įrangą. Informaciniame terminale taip pat veikia edukacinė interaktyvi programa „Skuodo miesto istorinė atmintis“, pritaikyta vaikų ir jaunimo edukacijai, kuri teikia informaciją apie mūsų miestą, pristato žaidimus, viktorinas, dėliones.

Atliktas ekspozicijos „Skuodo krašto senieji kaimo amatai ir moterų darbai–Žemaičių troboje“ atnaujinimas, pritaikant inovatyvius ir interaktyvius būdus, modernizuojant ekspozicija įrengtas informacinis terminalas su programine įranga „Skuodo krašto senieji amatai ir moterų darbai“, kuriame pateikiama informacinė medžiaga su vaizdo siužetu, viktorinos, mįslės, amatų dėlionės. Nuolatinė ekspozicija „Skuodo krašto senieji kaimo amatai ir moterų darbai –Žemaičių troba “ perteikia lankytojui pagrindinę žinią apie Skuodo krašto žemaitiškas tradicijas, senuosius amatus, supažindina su etnografiniu palikimu, atskleidžia praeities ir šiuolaikinio pasaulio sąsajas.

Muziejuje įruošta nuolatinė muziejaus ekspozicija „Skuodo krašto tautodailė“, kurioje atspindima Skuodo krašto tautodailės istorija ir jos tradicijos, eksponuojamas tautodailininkų meninis palikimas muziejaus tautodailės rinkinyje.

Atnaujinta nuolatinė ekspozicija „Skuodo rajono sportinės veiklos istorija“, kurioje akcentuojama seniausias tradicijas Skuode turinti sporto šaka – motobolas.

Skuodo muziejuje nemažas dėmesys skiriamas leidybinei veiklai. Išleista 15 brošiūrų, kurios supažindina su Skuodo muziejumi, jo veikla, muziejaus rinkiniais. 2019 m. išleista brošiūra „Visos mano gyvenimo spalvos“, kurioje pateikiamas tautodailininkės Vidos Ivanauskienės meninis palikimas muziejui.

Nuolat ruošiamos laikinos ekspozicijos ir parodos iš muziejaus rinkinių, paminint įvairias krašto istorijos datas, apžvelgiant istorijos vystymosi etapus. Parodų salėse ir menėje rengiamos tautodailininkų, menininkų darbų, profesionaliojo meno ir kitos įvairios tematikos parodos.

Muziejuje vykdoma istorinė, kultūrinė ir edukacinė veikla, organizuojami edukaciniai užsiėmimai ir pamokos.

**II SKYRIUS**

**KONTEKSTO (APLINKOS) ANALIZĖ**

2019 m. birželio mėnesį buvo užbaigtas Skuodo muziejaus pastato remontas. Svarbiausia veikla buvo visus eksponatus iš laikinų saugojimų vietų perkelti į muziejaus nuolatines ekspozicijas ir fondų saugyklas. Nuo 2019 m. birželio 1 d. prasidėjo įsikūrimas naujose patalpose. Buvo įsigytos ir pakabintos paveikslų ir stendų pakabinimo sistemos, ritininės užuolaidos ir žaliuzės, įrengtos 4 nuolatinės ekspozicijos, parodų salė ir menė. Naujai įsigyti baldai ir įrengti darbuotojams darbo kabinetai. Parengta nuolatinė ekspoziciją „Skuodo krašto senieji kaimo amatai ir moterų darbai–Žemaičių troboje“. Buvo gautas finansavimas iš LKT projektui „Ekspozicijos „Skuodo krašto senieji kaimo amatai ir moterų darbai–Žemaičių troboje“ atnaujinimas, pritaikant inovatyvius ir interaktyvius būdus“. Naujuose stenduose ir vitrinose išdėstyti etnografiniai eksponatai pagal amatus ir moterų darbus, dekoruota sienine spauda. Įrengta geroji žemaitiška troba su XX a. pradžios baldais, daiktais ir interjeru. Modernizuojant ekspoziciją įrengtas informacinis terminalas, internetinėje svetainėje sukurti ir veikia interaktyvūs edukaciniai žaidimai „Jaunamartės kraičio skrynia“ ir „Linų apdirbimo / audimo įrankiai“, virtualus turas po Skuodo muziejaus erdves. 2019 m. spalio 11 d. surengta atnaujinto muziejaus pristatymo šventė. Įrengtos 4 fondų saugyklos, iš muziejaus biudžeto ir Skuodo rajono savivaldybės papildomai skirtų 2 500,00 Eur įsigyti metaliniai stelažai, jie sustatyti, išdėstyti fondų saugyklose. Visi eksponatai iš laikinų saugojimo vietų perkelti sėkmingai į fondų saugyklas, kurie išdėstyti fondų saugyklose pagal muziejaus rinkinių grupes.Šiuo metu muziejuje trūksta fondų saugykloms patalpų.

Muziejus savo veiklą organizuoja vadovaudamasis Skuodo muziejaus nuostatais, Muziejų įstatymu, muziejuose esančių rinkinių apsaugos, apskaitos ir saugojimo instrukcija. Patvirtinta Muziejaus apskaitos politika, vidaus darbo taisyklės, darbuotojų pareigybių aprašai, darbo saugos ir sveikatos, civilinės saugos instrukcijos, viešųjų pirkimų taisyklės. Muziejaus ilgalaikiai uždaviniai suformuoti 2019–2022 metų strateginiame ir metiniame plane.

Skuodo muziejaus struktūrą sudaro: direktorius, vyr. fondų saugotojas, muziejininkas (istorikas), techninis personalas, nuolat veikiančios ekspozicijos, fondų saugyklos, veikia įvairios komisijos.

Žmoniškieji ištekliai:Skuodo muziejuje buvo patvirtinta muziejaus struktūros ir pareigybių sąrašas: 7 etatai, iš jų: direktorius – 1, vyriausias fondų saugotojas – 1, muziejininkas (istorikas) – 1, ūkinio-techninio personalo – 4. Muziejininkų išsilavinimas aukštasis.

Svarbiausi muziejaus uždaviniai yra derinti istorijos, technikos, gamtos, meno muziejinių vertybių kaupimą, saugojimą ir tyrinėjimą su komunikavimu bei informacijos visuomenei teikimu, plėtoti informacinę visuomenę. Tinkamą uždavinių vykdymą lemia darbuotojų kvalifikacija, jų žinios ir gebėjimai, todėl vis didesnis dėmesys skiriamas darbuotojų profesiniam ugdymui. Kasmet muziejaus darbuotojai kelia kvalifikaciją įvairiuose seminaruose, kursuose, mokslinėse konferencijose.

Skuodo muziejaus darbuotojų etatų skaičius daugelį metų nesikeičia, trūksta specialistų. Skuodo muziejuje labai reikalingas archeologo etatas, archeologinių radinių tvarkymui, tyrinėjimui, eksponavimui, Skuodo rajono piliakalnių ir kapinynų tyrinėjimams atlikti, rengti archeologines ekspozicijas, skaitmeninti eksponatus, organizuoti edukacinę veiklą. Pagal Lietuvos Respublikos kultūros ministro 2005 m. vasario 25 d. įsakymą rastus archeologinius radinius tyrėjas privalo perduoti muziejams, turintiems archeologinio profilio rinkinius, ir specialistą, galintį kvalifikuotai tvarkyti radinius. Todėl daugelis archeologinių radinių iš Skuodo rajono archeologinių kasinėjimų patenka į kitų muziejų rinkinius.

Lieka neišspręstas Muziejaus įdiegimas į Lietuvos integralią muziejų informacinę sistemą LIMIS bei galimybė vykdyti muziejinių vertybių skaitmeninio darbus. Skuodo muziejuje reikalinga papildoma pareigybė specialisto, kuris kompetentingai administruotų muziejuje naudojamą LIMIS, sugebėtų LIMIS sistema aprašyti eksponatus, skaitmeninti juos, susieti sistemoje metaduomenis su skaitmeninėmis kultūros paveldo objektų bylomis.

 Viena iš svarbiausių muziejaus veiklų yra darbas su lankytojais. Muziejaus lankytojai supažindinami su Muziejumi, veikiančiomis ekspozicijomis ir parodomis, sukauptais fondais. Muziejuje lankosi Skuodo miesto, rajono žmonės, moksleiviai, svečiai, turistai, taip pat ir užsieniečiai. Muziejaus lankytojai gali susipažinti su Muziejuje sukaupta istorine medžiaga apie Skuodo krašto istoriją, kraštotyrą, etnokultūrą, Skuodo krašto įvykius, žymius žmones, etnines grupes, visuomenines organizacijas, paminklus ir kt. Organizuojamos nemokamos ekskursijos, suteikiama įvairi labdara. Tačiau lankytojų didėjimo skaičiui didelės įtakos turi socialiniai veiksniai, tai, kad rajone mažėja žmonių skaičius ir didėja skurstančių žmonių.

Planavimo sistema:Muziejaus išteklių valdymo priemonė yra planavimo, programų ir biudžeto sudarymo irįgyvendinimo sistema, veikianti sąnaudų efektyvumo principu ir padedanti turimais ištekliaispasiekti laukiamų rezultatų.Pirminis vidinis muziejaus veiklos planavimas yra rengiamas metinis veiklos planas ir sąmata. Už veiklos plano įgyvendinimą yra atsakingi visi muziejaus darbuotojai.

Finansiniai ištekliai: Muziejus yra savivaldybės biudžetinė įstaiga, finansuojama iš savivaldybės biudžeto. Finansiniaiištekliai naudojami darbuotojų darbo užmokesčiui, patalpų eksploatacijai, priežiūrai. Papildomųlėšų muziejus gauna teikdamas mokamas paslaugas ir rengdamas projektus. Nors kultūros darbuotojų atlyginimai kasmet didėja, tačiau techninio personalo atlyginimas nesikeičia.

Vidaus darbo kontrolės sistema:Muziejaus vidaus kontrolės sistema yra apibrėžta apskaitos politikoje, vidaus darbo tvarkos taisyklėse.Vidaus kontrolės sistemos tikslas yra užtikrinti, kad muziejaus veikla būtų organizuojamavadovaujantis Lietuvos Respublikos kultūros ministro įsakymais, nutarimais, kad būtų laikomasiteisės aktų nustatytos tvarkos, turtas bei įsipareigojimai apsaugoti nuo sukčiavimo, iššvaistymo,neteisėto valdymo ir kitų neteisėtų veikų, veikla būtų vykdoma laikantis finansų valdymoprincipų, informacija apie finansinę ir kitą veiklą būtų teikiama teisinga ir patikimai, teisės aktųnustatyta tvarka.

**III SKYRIUS**

**STRATEGINIŲ TIKSLŲ ĮGYVENDINIMAS**

**1 Strateginis tikslas – užtikrinti aukštą teikiamų paslaugų kokybę ir prieinamumą.**

**Tikslas – skatinti kultūrinę veiklą ir jos sklaidą Skuodo rajone.**

1 lentelė. Tikslą įgyvendinančios programos patvirtintų asignavimų panaudojimas

|  |  |  |
| --- | --- | --- |
| Programos kodas | Programos pavadinimas | Asignavimų panaudojimas (tūkst. Eur) |
| Asignavimų planas | Patikslintas asignavimų planas\* | Panaudotaasignavimų | Panaudota asignavimų (proc.)\*\* |
| 1 | 2 | 3 | 4 | 5 | 6 |
| 3.1.1.6. | Skuodo muziejaus veiklos organizavimo užtikrinimas | 72,2 | 73,0 | 72,9 | 99,9 |
| *Iš jų ES ir kita tarptautinė finansinė parama* | - | - | - | - |
|  |  |  |  |  |  |

1. grafikas. Eksponatų skaičius (Viso 19 131 eksponatai)

Šiuo metu visi muziejuje sukaupti ir saugomi eksponatai yra dovanoti Skuodo rajono žmonių, surinkti ekspedicijų, išvykų, įvairių akcijų, renginių metu. Eksponatų įsigijimui lėšos yra neskiriamos.

**IV SKYRIUS**

**PAPILDOMA INFORMACIJA**

Grafikuose iliustruojami kriterijai, kuriais siekiama įgyvendinti Skuodo muziejaus strateginį planą.

1. grafikas. Restauruotų ir konservuotų eksponatų skaičius

Trūksta lėšų Muziejaus pagrindinio fondo eksponatų restauravimui ir konservavimui.

1. grafikas. Parodų skaičius



1. grafikas. Edukacinių užsiėmimų skaičius
2. grafikas. Lankytojų skaičius

Pateikiamos lentelės apie muziejaus veiklą ir kriterijų įvykdymą.

2 lentelė. Informacija apie paslaugas ir paslaugų gavėjus

|  |  |  |
| --- | --- | --- |
| Kriterijai[[1]](#footnote-1) | 2019 m. | Komentarai[[2]](#footnote-2) |
| Skuodo muziejus  |  |  |
| Lankytojų skaičius  | 3 269 |  Skuodo miesto, rajono žmonės, moksleiviai, svečiai, turistai, užsieniečiai |
| Surengtų parodų skaičius | 12 | Organizuojamos istorine, etnokultūrine tematika, tautodailininkų, menininkų darbų, profesionaliojo meno ir kitos parodos. Parengtos 3 virtualios parodos, 4 kilnojamosios parodos Skuodo miesto erdvėse. |
| Surengtų renginių skaičius  | 9 | Istoriniai, edukaciniai, kultūriniai renginiai |
| Parengtų ir pateiktų projektų paraiškų skaičius | 5 | Projektų paraiškos teiktos Lietuvos kultūros tarybai, Skuodo rajono savivaldybės kultūros plėtros ir bendruomenių aktyvinimo fondui |
| Projektų skaičius, kuriems gautas finansavimas | 3 | Gautas finansavimas: 1 projektui iš Lietuvos kultūros tarybos, ir 2 projektams iš Skuodo rajono savivaldybės kultūros plėtros ir bendruomenių aktyvinimo fondo |

3 lentelė. Informacija apie etatų, darbuotojų skaičių ir jų darbo užmokestį

|  |  |  |  |  |
| --- | --- | --- | --- | --- |
| Rodikliai | Etatų skaičius | Darbuotojųskaičius | Vidutinis mėnesiobruto darboužmokestis eurais | Komentarai |
| Darbuotojai pagal pareigybes ir finansavimo šaltinius | 7 | 7 | 5 838,67 |  |
| Savivaldybės biudžeto lėšos | 7 | 7 | 5 838,67 |  |
| Direktorius  | 1 | 1 | 1 434,39 |  |
| Vyr. fondų saugotojas | 1 | 1 | 1 077,18 |  |
| Istorikas | 1 | 1 | 1 008,16 |  |
| Ūkvedys | 1 | 1 | 653,94 |  |
| Valytoja | 1 | 1 | 555,00 |  |
| Kūrikas | 2 | 2 | 1 110,00 |  |
| Pajamos už paslaugas |  |  | 7 996,00 | Šios pajamos nenaudojamos atlyginimo priedams. |
| už bilietus |  |  | 100,00 | Šios pajamos nenaudojamos atlyginimo priedams |
| Kitos lėšos (nurodyti, kokios lėšos)  |  |  | 7 712,00lėšos iš projektų | Šios pajamos nenaudojamos atlyginimo priedams |
| 2 proc. GPM |  |  | 400,00 | Šios pajamos nenaudojamos atlyginimo priedams |
| Labdara |  |  | - |  |
| Etatų, darbuotojų skaičius,iš viso | 7 | 7 | 5 838,67 |  |

4 lentelė. Informacija apie projektinę veiklą

|  |  |  |
| --- | --- | --- |
| Kriterijai  | 2019 m. | Komentarai  |
| Parengta ir pateikta įvairių projektų paraiškų | 5 | Teikti projektai Lietuvos kultūros tarybai, SB |
| Įgyvendinta SB lėšomis finansuotų projektų  | 2 |  finansavimas gautas  |
| Įgyvendinta VB ir įvairių fondų lėšomis finansuotų projektų | 1 |  finansavimas gautas  |
| Projektinėje veikloje dalyvavusių asmenų skaičius  | 628 | Moksleiviai, jaunimas, suaugusieji |
| Bendra projektų vertė, Eur | 7 712,00 |  |

5 lentelė. Informacija apie atliktą patalpų ir inventoriaus remontą

|  |  |  |  |
| --- | --- | --- | --- |
| Remontuota patalpa, inventorius | Remonto darbų aprašymas | Išlaidos, tūkst. Eur | Finansavimo šaltinis |
| 1 | Įgyvendintas projektas „Skuodo muziejaus pastato rekonstrukcija ir paslaugų plėtra“Muziejaus pastato kompleksinis sutvarkymas:Patalpų vidaus apdailos darbai (lubos)Patalpų vidus apdailos darbai (sienos ir pertvaros)Patalpų vidaus apdailos darbai (grindys)Gaminiai, langai, palangės, durysSanitarinių patalpų įrengimasKatilinės įrengimas ir katilų pakeitimasGaisro aptikimo ir signalizacijos sistemos įrengimasVėdinimo sistemos įrengimasElektros ūkio sutvarkymasPastato fasado sutvarkymasPastato aplinkinės teritorijos tvarkymo darbai | 32 7059,09 | Europos regioninės plėtros fondų ir Skuodo rajono savivaldybės biudžeto lėšos |

6 lentelė. Informacija apie panaudotus asignavimus

|  |  |  |
| --- | --- | --- |
| Rodikliai  | Panaudota, tūkst. Eur  | Komentarai[[3]](#footnote-3)  |
| Iš viso  | Išlaidoms  | iš jų, DU | Turtui |
| Savivaldybės biudžeto lėšos  | 72,2 | 9,7 | 62,3 | 0,750 | Panaudotos visos lėšos |
| Valstybės biudžeto lėšos  | - | - | - | - |  |
| Pajamos už suteiktas paslaugas  | 0,1 | 0,1 | - | - | Panaudotos lėšos renginių organizavimui |
| Projektinės veiklos lėšos[[4]](#footnote-4) | 7,7 | 7,7 | - | - | Panaudotos lėšos projektų tikslų ir uždavinių įgyvendinimui, renginių ir edukacinių užsiėmimų organizavimui |
| Kitos pajamos (2 proc. GPM, gauta labdara ir pan.) | 0,4 | 0,4 | - | - | Panaudotos lėšos eksponatų tvarkymui, edukacinių užsiėmimų organizavimui |
| **Iš viso** | **80,4** | **17,9** | **62,3** | **0,750** |  |
| Kreditinis įsiskolinimas 2019-12-31 iš viso, Eur | - | - | *-* | - | Įsiskolinimo nebuvo |

7 lentelė. Išvestiniai rodikliai

|  |  |  |
| --- | --- | --- |
| Rodikliai  | 2019 m. | Komentarai  |
| Išlaidos, tenkančios 1 rajono gyventojui,[[5]](#footnote-5) iš viso, Eur |  |  |
| savivaldybės biudžeto lėšos | 4,37 | Gyventojų skaičius 16 494 |
| valstybės biudžeto lėšos | *-* |  |
| Vidutinės išlaidos, tenkančios vienam renginiui, Eur, iš jų |  |  |
| Skuodo muziejuje | 30,00 |  |
|  |  |  |
| Darbo užmokesčio fondo pokytis, lyginant su ankstesniais metais, proc. | 7,0 | Padidinta MMA ir kultūros darbuotojams |
| Valomas plotas, m2/1 valytojui | 593,54 | Valytoja taip pat tvarko 0,9516 ha muziejaus teritoriją, šluoja, grėbia lapus, prižiūri gėlynus |

\_\_\_\_\_\_\_\_\_\_\_\_\_\_\_\_

 Skuodo muziejaus 2019 m.

 metinės veiklos ataskaitos priedas

**VERTINIMO KRITERIJŲ ĮGYVENDINIMO ANALIZĖ**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Strateginio tikslo kodas | Programos kodas | Programos tikslo kodas | Uždavinio kodas | Vertinimo kriterijaus pavadinimas | Vertinimo kriterijaus kodas  | Faktiniai duomenys  | 2019 m. planas | Įvykdymas, proc.  |
| 2017 m.  | 2018 m.  | 2019 m.  |
| 3 | 3 | 1 | 2 | Projekto „Skuodo muziejaus pastato rekonstravimas ir muziejaus paslaugų plėtra“ įgyvendinimo lygis, proc.  | P-3-1-2-2 |  |  |  | 100 | 100 |
| 3 | 3 | 1 | 1 | Projektų lėšomis finansuotų renginių skaičius | P-3-1-1-6 | 13 | 8 | 9 | 9 | 100 |
| 3 | 3 | 1 | 1 | Įgyvendinamų prevencinių programų skaičius |  | 1 | 1 | 1 | 1 | 100 |
| 3 | 3 | 1 | 1 | Įstaigų savarankiškai įgyvendinamų projektų skaičius  |  | 1 | 1 | 3 | 3 | 100 |
| 3 | 3 | 1 | 1 | Pritraukta labdaros-paramos lėšų, tūkst. Eur[[6]](#footnote-6) |  | 0,7 | 0,6 | 0,5 | 0,5 | 100 |

Aldona Ozolienė, tel. (8 440) 73 638

1. [↑](#footnote-ref-1)
2. [↑](#footnote-ref-2)
3. [↑](#footnote-ref-3)
4. [↑](#footnote-ref-4)
5. [↑](#footnote-ref-5)
6. Skaičiuojamos rėmėjų skirtos lėšos, 2 proc. GPM lėšos, labdaros lėšos ir pan. [↑](#footnote-ref-6)